Zum euis vo dere astrengende Wanderig erholle, sind mir Zrug an Strand. Z'erst siund mir uf Dominical. Das isch es chlises Dörfli direkt am Pacific und recht touristisch. Det hend mir z'erst mal en Tag Pause gmacht. Viel Anders als am Strand liege und am Abig fein go ässe, händ mir nid gmacht. Ich han so grossi Blattere gha, dass ich fascht nid han  chöne laufe (han die Schuh jetzt entsorgt:-). Am dritte Tag sind mir scho wieder gnueg fit gsi zum go surfe gah. Und will s'Brett für drü Täg viel günstiger gsi isch, händ mir euis entschiede, zum nomal drü Täg da bliebe. Es isch mega schön gsi und mir händ so richtige Strandferie gha...